MUNICIPIUL DEJ ANEXA LA HCL. NR /2017

SERVICIUL URBANISM ȘI AMENAJAREA TERITORIULUI

 REGULAMENT

de stabilire a criteriilor de identificare a clădirilor şi terenurilor neîngrijite situate în intravilanul Municipiului Dej, în vederea aplicării prevederilor art.489 alin. (5) - (8) din Legea nr. 227/2015 privind Codul fiscal şi pct. 168 din HG. nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal şi a formularelor tipizate pentru aplicarea acestuia

Având în vedere prevederile art. 489 alin. (5) - (8) clin Legea nr. 227/2015 privind Codul fiscal şi pct. 168 din MG. nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, se stabileşte următorul Regulament de identificare a clădirilor şi terenurilor neîngrijite situate în intravilanul Municipiului Dej şi de majorare a impozitului în cazul acestora :

Art.l. (1) Prin clădiri sau terenuri neîngrijite situate în intravilanul Municipiului Dej, pentru care se va aplica majorarea de impozit, se înţelege:

1. în cazul clădirilor: stare avansată de degradare, stare de paragină, insalubre, faţade nereparate/necurăţate/netencuite/ nezugrăvite, geamuri sparte sau alte situaţii de asemenea natură;
2. în cazul terenurilor: stare de paragină, acoperit de buruieni, părăsit/abandonat, insalubre, neefectuarea curăţeniei în curţi, neîntreţinerea/nerepararea împrejmuirilor sau alte situaţii de asemenea natură.

**(2)** Fac excepţie de la majorarea impozitului clădirile/terenurile neîngrijite pentru care proprietarii deţin autorizaţie de construire/desfiinţare valabilă, în vederea construirii/renovării/ demolării/amenajării terenului şi au anunţat la Inspectoratul de Stat în Construcţii şi la autoritatea publică locală începerea lucrărilor.

Art.**2.** În vederea punerii în aplicare a prevederilor legale s-a constituit prin Dispoziţia nr. 604 din 06.09.2017 , Comisia de identificare a clădirilor şi terenurilor neîngrijite situate în intravilanul Municipiului Dej, în vederea aplicării prevederilor art. 489 alin. (5) - (8) din Legea nr. 227/2015 privind Codul fiscal şi pct. 168 din HG. nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, abilitată să efectueze verificări pe raza unităţii administrativ- teritoriale şi să întocmească fişa de evaluare, nota de constatare, somaţia şi procesul-verbal de conformitate. Nota de constatare va fi însoţită în mod obligatoriu de schiţe foto care să ateste starea clădirii/terenului la data inspecţiei.

**Art.3**. (1) După identificarea şi evaluarea clădirii/terenului neîngrijite/neîngrijit, prin grija Comisiei, proprietarul va fi somat ca pe parcursul anului fiscal în care s-a constatat starea clădirii/terenului, după caz, să efectueze lucrările de întreţinere/îngrijire necesare până la sfârşitul anului respectiv şi să menţină în continuare clădirea/terenul în stare de întreţinere/îngrijire.

(2) Dacă pe parcursul anului respectiv proprietarul clădirii/terenului s-a conformat somaţiei, se încheie proces-verbal de conformitate. In cazul intervenţiilor pe monumente istorice, clădiri şi terenuri din zonele de protecţie a monumentelor istorice şi din zonele construite protejate, procesul-verbal face referire la conformarea lucrărilor cu avizul Ministerului Culturii, respectiv al serviciilor deconcentrate ale acestuia, potrivit prevederilor legii.

**Art.4.** în cazul în care, după expirarea termenului acordat, care nu poate depăşi data de 30 noiembrie a anului fiscal în curs, se constată că proprietarul nu a efectuat lucrările dc întreţinere/îngrijire necesare, persoanele prevăzute la art. 3 alin. 1, membrii Comisiei vor întocmi în termen de maxim 5 zile lucrătoare de la data expirării termenului acordat, o notă de constatare în care va fi consemnată menţinerea clădirii/terenului în categoria celor considerate, conform prezentei proceduri, ca fiind neîngrijite. Nota de constatare va fi însoţită în mod obligatoriu de schiţe foto care să ateste starea clădirii/terenului la data inspecţiei.

**Art.5**. Nota de constatare şi documentaţia aferentă acesteia, în care se consemnează menţinerea clădirii/terenului în categoria celor considerate conform prezentei proceduri ca fiind neîngrijite, se transmit în termen de maximum 3 zile de la data întocmirii, Direcţiei de impozite şi taxe locale. în acest caz, la sesizarea Direcţiei de impozite şi taxe locale, primarul Municipiului Dej va propune spre adoptare Consiliului Local al Municipiului Dej proiectul de hotărâre de majorare a impozitului pentru imobilul respectiv.

**Art.6**. Nivelul impozitului majorat se stabileşte anual prin Hotărârea Consiliului Local de stabilire a nivelului valorilor impozabile pentru anul următor.

**Art.7.** Hotărârea de majorare a impozitului pentru imobilul respectiv are caracter individual, va cuprinde elementele de identificare privind zona în cadrul localităţii, respectiv elementele de identificare potrivit nomenclaturii stradale, precum şi datele de identificare ale contribuabilului.

**Art.8.** Direcţia de impozite şi taxe locale va opera majorarea în evidenţele fiscale, va emite şi va comunica actul administrativ fiscal în baza hotărârii consiliului local.

**Art.9**. În cazul în care proprietarul nu va notifica administraţia publică locală, respectiv Comisia de identificare a clădirilor şi terenurilor neîngrijite situate în intravilanul Municipiului Dej, privind remedierea situaţiei imobilului, cu dovezi în acest sens, impozitul majorat se va aplica şi în anii fiscali următori, la nivelul cotelor de majorare stabilite prin hotărârile anuale ale consiliului local al municipiului Dej.

Art.10. In situaţia în care proprietarii imobilelor neîngrijite comunică luarea măsurilor de remediere, membrii Comisiei de identificare a clădirilor şi terenurilor neîngrijite situate în intravilanul Municipiului Dej au obligaţia ca, în termen de maximum 15 zile calendaristice de la data notificării, să verifice realitatea susţinerilor contribuabilului, întocmind în acest sens o Notă de constatare însoţită de fotografii doveditoare, care se comunică, în termen de 3 zile de la data întocmirii, Direcţiei de impozite şi taxe locale. Daca se confirmă remedierea situaţiei imobilului, la sesizarea Direcţiei de impozite şi taxe locale, primarul municipiului Dej va propune spre adoptare consiliului local, proiectul de hotărâre de încetare a aplicabilităţii hotărârii de majorare a impozitului pentru imobilul respectiv, începând cu 1 ianuarie a anului fiscal următor.

**Art.11.** In cazul în care proprietarul unei clădiri sau al unui teren neîngrijit înstrăinează imobilul respectiv înaintea termenului la care trebuia să efectueze lucrările de întreţinere/îngrijire necesare, se reia procedura de la art.3, pe numele noului proprietar.

Art.12. Formularele tipizate, respectiv fişa de evaluare, notele de constatare, procesul-verbal de conformitate şi somaţia sunt constituite în Anexele nr. 1 -6 la prezentul regulament.

ŞEF SERVICIU Urbanism și Amenajarea Teritoriului

Ing. Gavrea Gabriela jr. Postevca Valentin